Rangordnung der Könige in Tara
Temair, saer In sossadh
do cech ríg dia rímhe,
imme, maith an t-áighi,
suides flaith cech tíri.
Dia láim deis
rí Caisil cáin cuiri,
rí Laigen lín n-graige
hi cétlud fri suidhe.
Suidid airdrí Ailig
dia chliu, céim co clothgai,
rí Ulad, ard n-athe,
hi cétlud ríg Fochla.
Fosernd clothrí Connacht
íer cúl, cáine sretha,
fri senchus, só fatha,
fri búaid ocus breatha.
Baghaso an crutsa,
is cóir cía noderba,
suidigud ard amrae
tige túathaich Temra. Temair.